CELEX: 22014D0224
Language: sk
Date: 2014-10-24 00:00:00
Title: Rozhodnutie Spoločného výboru EHP č. 224/2014 z 24. októbra 2014, ktorým sa mení príloha II (Technické predpisy, normy, skúšky a certifikácia) k Dohode o EHP [2015/1448]

3.9.2015   
            
            
               SK
            
            
               Úradný vestník Európskej únie
            
            
               L 230/27
            
         ROZHODNUTIE SPOLOČNÉHO VÝBORU EHP
   č. 224/2014
   z 24. októbra 2014,
   ktorým sa mení príloha II (Technické predpisy, normy, skúšky a certifikácia) k Dohode o EHP [2015/1448]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Európskeho parlamentu a Rady 2013/53/EÚ z 20. novembra 2013 o rekreačných plavidlách a vodných skútroch a o zrušení smernice 94/25/ES (1) sa má začleniť do Dohody o EHP.
            
         
               (2)
            
            
               Smernicou 2013/53/ES sa s účinnosťou od 18. januára 2016 zrušuje smernica Európskeho parlamentu a Rady 94/25/ES zo 16. júna 1994 o aproximácii zákonov, iných právnych predpisov a správnych opatrení členských štátov týkajúcich sa rekreačných plavidiel (2), začlenená do dohody, a preto je potrebné s účinnosťou od 18. januára 2016 odkaz na ňu v rámci Dohody o EHP vypustiť,
            
         
               (3)
            
            
               Príloha II k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Kapitola XXXI prílohy II k Dohode o EHP sa mení takto:
   
               1.
            
            
               Za bod 1 (smernica Európskeho parlamentu a Rady 94/25/ES) sa vkladá tento bod:
               
                           „2.
                        
                        
                           
                              32013 L 0053: smernica Európskeho parlamentu a Rady 2013/53/EÚ z 20. novembra 2013 o rekreačných plavidlách a vodných skútroch a o zrušení smernice 94/25/ES (Ú. v. EÚ L 354, 28.12.2013, s. 90).“
                        
                     
         
               2.
            
            
               Text bodu 1 (smernica Európskeho parlamentu Rady 94/25/ES) sa s účinnosťou od 18. januára 2016 vypúšťa.
            
         Článok 2
   Znenie smernice 2013/53/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. novembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 24. októbra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 354, 28.12.2013, s. 90.
   
      (2)  Ú. v. ES L 164, 30.6.1994, s. 15.
   
      (3)  Ústavné požiadavky neboli oznámené.